Na temelju članka 107. Zakona o odgoju i obrazovanju u osnovnoj i srednjoj školi („Narodne novine“ 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 07/17, 68/18, 98/19, 64/20) Škola suvremenog plesa Ane Maletić (u daljnjem tekstu: Škola) raspisuje

**N A T J E Č A J**

za popunu radnog mjesta

1. nastavnik matematike – 1 izvršitelj (M/Ž), VSS - neodređeno, nepuno radno vrijeme, 2 sati nastave tjedno (uz pripadajuću količinu ukupnog radnog vremena)

- uz uvjet probnog rada u trajanju od 6 mjeseci

- mjesto rada: 10 000 Zagreb, Laginjina 13.

Na natječaj se mogu javiti osobe oba spola.

Kandidati uz opće uvjete za zasnivanje radnog odnosa, u skladu s općim propisima o radu, trebaju ispunjavati i posebne uvjete u skladu s člancima 105. i 106. Zakona o odgoju i obrazovanju u osnovnoj i srednjoj školi te člankom 2. stavka 2. točkom 18. Pravilnika o stručnoj spremi i pedagoško-psihološkom obrazovanju nastavnika u srednjem školstvu (NN 1/96. i 80/99.).

Uz vlastoručno potpisanu prijavu (u kojoj treba navesti osobne podatke: ime i prezime, adresu prebivališta/boravišta, kontakt podatke: broj telefona/mobitela, e-mail radi dostave poziva o načinu procjene odnosno testiranja kandidata, naziv radnog mjesta na koje se prijavljuje) potrebno je priložiti: - životopis;

- dokaz o stečenoj visokoj stručnoj spremi;

- potvrdu/uvjerenje da se protiv osobe ne vodi kazneni postupak glede zapreka za zasnivanje radnog odnosa iz članka 106. Zakona o odgoju i obrazovanju u osnovnoj i srednjoj školi (ne starije od dana raspisivanja natječaja);

- potvrdu ili elektronički zapis Hrvatskog zavoda za mirovinsko osiguranje o stažu (ne starije od mjesec dana).

Dokaze o ispunjavanju uvjeta kandidati dostavljaju isključivo u neovjerenim preslikama koje se ne vraćaju. Odabrani kandidat prije sklapanja ugovora o radu dostavlja na uvid izvornike dokumenata ili ovjerene preslike.

U postupku odabira kandidata provodi se selekcijski postupak sukladno Pravilniku o načinu i postupku zapošljavanja: Razgovor s kandidatima.

O pozivu se kandidati obavještavaju putem e-maila te će se poziv objaviti i na mrežnoj stranici Škole suvremenog plesa Ane Maletić.

Sukladno članku 106. Zakona o odgoju i obrazovanju u osnovnoj i srednjoj školi, Škola je dužna voditi računa o zaprekama za zasnivanje radnog odnosa pa isti ne može zasnovati s kandidatom protiv kojeg se vodi kazneni postupak za neko od djela propisana u navedenom članku, što kandidat dokazuje uvjerenjem nadležnog suda. Kandidat koji ostvaruje pravo prednosti pri zapošljavanju na temelju Zakona o hrvatskim braniteljima iz Domovinskog rata i članovima njihovih obitelji (NN 121/17, 98/19), Zakona o zaštiti vojnih i civilnih invalida rata (NN 33/92, 57/92, 77/92, 27/93, 58/93, 02/94, 76/94, 108/95, 108/96, 82/01, 103/03, 148/13, 98/19), Zakona o profesionalnoj rehabilitaciji i zapošljavanju osoba s invaliditetom (NN 157/13, 152/14, 39/18, 32/20), dužan je u prijavi na javni natječaj pozvati se na to pravo i uz prijavu na natječaj pored navedenih isprava, odnosno priloga, priložiti svu propisanu dokumentaciju prema posebnom zakonu.

Prema Zakonu o hrvatskim braniteljima iz Domovinskog rata i članovima njihovih obitelji (NN 121/17, 98/19) kandidati su dužni priložiti dokumentaciju navedenu na sljedećoj poveznici: https://branitelji.gov.hr/UserDocsImages/NG/12%20Prosinac/Zapo%C5%A1ljavanje/POPIS%20DOKAZA%20ZA%20OSTVARIVANJE%20PRAVA%20PRI%20ZAPO%C5%A0LJAVANJU.pdf Rok za podnošenje prijave je osam (8) dana od objave natječaja. Dan objave natječaj na mrežnim stranicama i oglasnim pločama Hrvatskog zavoda za zapošljavanje i Škole je 20. listopada 2020. godine. Prijave s potrebnom dokumentacijom treba dostaviti na adresu:

ŠKOLA SUVREMENOG PLESA ANE MALETIĆ, Laginjina 13, 10 000 Zagreb s naznakom „Za natječaj – Matematika“.

Kandidatom se smatra osoba koja podnese pravodobnu i potpunu prijavu te ispunjava uvjete natječaja. Nepotpune i nepravovremene prijave neće se razmatrati. Smatra se kako je kandidat, koji se ne odazove na selekcijski postupak na koji je pozvan, odustao od prijave te ne uzima u obzir u daljnjem postupku. Škola obrađuje osobne podatke kandidata prijavljenih na natječaj u skladu s Općom uredbom o zaštiti podataka (EU) 2016/679 te Zakona o provedbi Opće uredbe o zaštiti podataka (NN 42/18.) u svrhu popunjavanja radnog mjesta za koji je raspisan natječaj.

Svi bitni podaci za provođenje vrednovanja kandidata kao i rezultati natječaja objavljuju se na mrežnoj stranici Škole: [www.skolaanemaletic.hr](http://www.skolaanemaletic.hr)

U slučaju sudjelovanja kandidata s pravom prednosti pri zapošljavanju, obavijest o odabiru kandidata se dostavlja e-mailom ili poštom svim kandidatima.

Zagreb, 20. listopada 2020. godine

v.d. ravnateljica:

Normela Krešić-Vrkljan, prof.